19. ΝΟΜΟΣ υπ’ αριθ 397 της 26/31 Ιουλ. 1976 (ΦΕΚ Α΄ 200)  Περί στεγαστικής αποκαταστάσεως των πληγέντων εκ σεισμών κατά την χρονικήν περίοδον των ετών 1972-1976. Αρμοδιότης Άρθρ.1.-1. Η μέριμνα δια την ταχείαν στεγαστικήν αποκατάστασιν των εκ των σεισμών πληγέντων κατοίκων διαφόρων περιοχών της χώρας κατά την χρονικήν περίοδον 1972-1976, ανήκει εις τα Υπουργεία Κοινωνικών Υπηρεσιών και Δημοσίων Έργων. Αυτή συνίσταται εις την λήψιν πάντων των ενδεικνυομένων μέτρων δια την ανέγερσιν νέων αντισεισμικών οικοδομών ή την αντισεισμικήν επισκευήν βλαβεισών τοιούτων, επί σκοπώ εξασφαλίσεως καταλλήλου και υγιεινής στέγης εις τους στερηθέντας τοιαύτης. 2.Το αντικείμενον των αρμοδιοτήτων εκάστου των ως άνω Υπουργείων έχει ως ακολούθως: Α.Το Υπουργείον Κοινωνικών Υπηρεσιών καθίσταται αρμόδιον: α.Δια την αναγνώρισιν των δικαιούχων στεγάσεως. β.Δια την χορήγησιν της στεγαστικής συνδρομής και την χρέωσιν της αξίας τάυτης. γ.Δια την παρακολούθησιν της καταβολής των δανειακών δόσεων. δ.Δια την επιβολήν κυρώσεων κατά παραβατών. ε.Δια την διαχείρισιν των δια την εφαρμογήν των προγραμμάτων στεγάσεως διατιθεμένων κεφαλαίων. Β.Το Υπουργείον Δημοσίων Έργων καθίσταται αρμόδιον: α.Δια την ρυθμιστικήν μελέτην των πληγεισών περιοχών και τας πολεοδομικάς μελέτας των Οικισμών, όπου αύται απαιτούνται. β.Δια την εκπόνησιν μελετών έργων υδρεύσεως, αποχετεύσεως και εν γένει έργων υποδομής και πολεοδομικών διαμορφώσεων. γ.Δια την εκπόνησιν αρχιτεκτονικών και στατικών μελετών, ως και δια την τεχνικήν εποπτείαν επισκευής και ανεγέρσεως των οικείων δι’ αυτοστεγάσεως. δ.Δια την σύνταξιν των όρων συγγραφής υποχρεώσεων και την μέριμνα διενεργείας των διαγωνισμών αναδείξεως αναδόχων εκτελέσεως των οικιστικών έργων, έργων υποδομής και προμηθείας υλικών. ε.Δια την επίβλεψιν της εκτελέσεως και την τεχνικήν παραλαβήν των έργων τούτων. 3.Δια τον συντονισμόν της δράσεως των Υπηρεσιών των ανωτέρω Υπουργείων συγκροτείται, δια κοινής αποφάσεως των Υπουργών Κοινωνικών Υπηρεσιών και Δημοσίων Έργων, Συντονιστική Επιτροπή Αποκαταστάσεως Σεισμοπλήκτων (Συντονιστική Επιτροπή) αποτελούμενη εκ του Γενικού Διευθυντού Κοινωνικής Προνοίας του Υπουργείου Κοινωνικών Υπηρεσιών ως Προέδρου και εξ ενός υπαλλήλου επί βαθμώ τουλάχιστον 3ω των ως άνω Υπουργείων και των Υπουργείων Συντονισμού και Προγραμματισμού και Οικονομικών. Δια της αυτής αποφάσεως καθορίζονται αι αρμοδιότητες της Επιτροπής, ως και οι Εισηγηταί και ο Γραμματεύς ταύτης. 4.Το πρόγραμμα της στεγαστικής αποκαταστάσεως των πληγέντων εγκρίνεται δια κοινής αποφάσεως των Υπουργών Κοινωνικών Υπηρεσιών και Δημοσίων Έργων, εκδιδομένης μετά γνώμην της Συντονιστικής Επιτροπής. Στεγαστική συνδρομή Άρθρ.2.-1.Εις τους αναγνωριζομένους ως δικαιούχους στεγάσεως δια των βάσει του παρόντος εφαρμοζομένων προγραμμάτων, παρέχεται στεγαστική συνδρομή συνισταμένη εις την χορήγησιν στεγαστικού δανείου δια την αγοράν ετοίμης οικίας ή επαγγελματικής στέγης ή την ανέγερσιν νέων ή την επισκευήν των βλαβεισών τοιούτων. Εις ας περιπτώσεις το υφιστάμενον οικόπεδον κρίνεται δι’ οιονδήποτε λόγον ακατάλληλον, δύναται να παραχωρήται κρατικόν τοιούτον ή να χορηγήται επί πλέον ποσόν δια την μερίμνη του δικαιούχου αγοράν οικοπέδου. Το στεγαστικόν δάνειον δύναται να συμπληρούται δια δωρεάν αρωγής. 2.Δια κοινής αποφάσεως των Υπουργών Συντονισμού και Προγραμματισμού, Οικονομικών, Κοινωνικών Υπηρεσιών και Δημοσίων Έργων, εκδιδομένης μετά γνώμην της Συντονιστικής Επιτροπής, καθορίζονται το ύψος του στεγαστικού δανείου, αποτελουμένου εξ ατόκου και εντόκου μέρους, το επιτόκιον του εντόκου μέρους, το ύψος της δωρεάν αρωγής, το είδος των οικοδομικών υλικών, ως και ο τρόπος και ο χρόνος εξοφλήσεως, Ομοίως, η δωρεάν αρωγή ή και το δάνειον δύναται εν όλω ή εν μέρει ν’ αντικαθίσταται δια της χορηγήσεως οικοδομικών υλικών. 3.Η ανέγερσις των νέων οικοδομών ως και η επισκευή βεβλαμμένων τοιούτων θα ενεργήται κυρίως δια του συστήματος αυτοστεγάσεως υπ’ ευθύνη των δικαιούχων και τη επιβλέψει των Τεχνικών Υπηρεσιών του Νομού. Ο χαρακτηρισμός του είδους των ζημιών, η δυνατότης επισκευής ή μη της οικοδομής, ως και το ύψος της απαιτηθησομένης δαπάνης επισκευής εκάστης οικοδομής, βεβαιούνται παρά της αρμοδίας Τεχνικής Υπηρεσίας του Υπουργείου Δημοσίων Έργων. 4.Εφ’ όσον παρίσταται ανάγκη ανεγέρσεως νέων οικισμών ή σημαντικού αριθμού οικιών εντός ή κατ’ επέκτασιν υφισταμένων οικισμών, δύναται, εάν συντρέχουν τεχνικοί ή άλλοι ειδικοί λόγοι, να ορίζηται εν τη προγραμματική αποφάσει και έτερον σύστημα στεγάσεως εφαρμοζομένων μερίμνη των Κρατικών Υπηρεσιών.       (Μετά τη σελ. 284,03(α) Σελ. 284,05 Τεύχος 622-Σελ. 127 Σεισμόπληκτοι Διάφοροι 35.Ε.ω.19   898 Δικαιούχοι συνδρομής Άρθρ.3.-1.Δικαιούχοι στεγαστικής συνδρομής κατά τον παρόντα Νόμον είναι, οι κατά τον χρόνον της επισυμβάσης θεομηνίας μονίμως διαμένοντες εν τω πληγέντι οικισμώ ιδιοκτήται καταστραφέντων ή βλαβέντων ακινήτων χρησιμοποιουμένων δια κατοικίαν ή άσκησιν επαγγέλματος. Κατά την αντιμετώπισην των ανωτέρω περιπτώσεων στεγαστικής αποκαταστάσεως, έχει εφαρμογήν η διάταξις της παρ. 6 του άρθρ. 10 του παρόντος. 2.Προκειμένου περί πλειόνων καταστραφεισών εκ της θεομηνίας οικοδομών του αυτού ιδιοκτήτου μονίμως διαμένοντος εν τω πληγέντι οικισμώ, η συνδρομή παρέχεται δι’ ανέγερσιν μιας μόνον οικοδομής. Ο περιορισμός ούτος δεν ισχύει προκειμένου περί επισκευών. 3.Επιτρέπεται η χορήγησις στεγαστικής συνδρομής εις αναγνωριζομένους κατά τον παρόντα νόμον δικαιούχους δια την συμπλήρωσιν ληφθείσης τοιαύτης προς ανέγερσιν κατοικίας παρ’ ετέρου φορέως χρηματοδοτούμενου προς τούτο παρά του Δημοσίου. Εν τη περιπτώσει ταύτη το σύνολον της χορηγουμένης στεγαστικής συνδρομής παρ’ αμφοτέρων των φορέων, δεν δύναται να υπερβαίνη την δικαιουμένην τοιαύτην δυνάμει του παρόντος. Χορήγησις συνδρομής Άρθρ.4.-1.Η συνδρομή χορηγείται δια την εντός του οικισμού ή εκτός αυτού εις την παλαιάν θέσιν συγκεκριμένην ανέγερσιν ή επισκευήν οικοδομής. Τα μεγέθη, οι τύποι και αι λοιπαί τεχνικαί προδιαγαφαί των ανεγειρομένων οικοδομών, καθορίζονται δια κοινής αποφάσεως των Υπουργών Κοινωνικών Υπηρεσιών και Δημοσίων Έργων, εκδιδομένης μετά γνώμην της Συντονιστικής Επιτροπής. Επιτρέπεται, δι’ ητιολογημένης αποφάσεως του οικείου Νομάρχου, εκδιδομένης μετά γνώμην του Νομαρχιακού Συμβουλίου Κοιν. Υπηρεσιών, να εγκρίνεται η χρησιμοποίησις της στεγαστικής συνδρομής δι’ ανέγερσιν οικίας εις ετέρους οικισμούς του αυτού Νομού, εξαιρουμένων των αστικών κέντρων. Δια κοινής αποφάσεως των Υπουργών Κοινωνικών Υπηρεσιών και Δημοσίων Έργων, εκδιδομένης μετέ γνώμην της Συντονιστικής Επιτροπής, δύνανται ν’ αποκλείωνται της ανωτέρω ευχερείας και έτεροι οικισμοί του Νομού. 2.Οσάκις, κρίνεται τεχνικώς απρόσφορος η ανέγερσις δύο ή πλειόνων συνερχομένων πληγεισών οικοδομών, η συνδρομή, χορηγείται μόνον και εφ’ όσον οι δικαιούχοι ιδιοκτήται τούτων συγκατατεθούν εις την συνένωσιν των ιδιοκτησιών των, επί σκοπώ ανεγέρσεως δια των χορηγηθησομένων αυτοίς συνδρομών ενιαίας οικοδομής.   Σελ. 284,06 Τεύχος 622-Σελ. 128 Αι κρινόμεναι προς συνένωσιν ιδιοκτησίαι ορίζονται εκάστοτε δια κοινής αποφάσεως των Υπουργών Κοινωνικών Υπηρεσιών και Δημοσίων Έργων, εκδιδομένης μετά γνώμην της Συντονιστικής Επιτροπής. Ωσαύτως δι’ αποφάσεως του Νομάρχου, εκδιδομένης μετ’ απόφασιν του Νομαρχιακού Συμβουλίου Κοινωνικών Υπηρεσιών, δύναται επί τη κοινή αιτήσει των ενδιαφερομένων δικαιούχων να επιτραπή η συνένωσις συνδρομών επί σκοπώ ανεγέρσεως ενιαίας οικοδομής επί οικοπεδου της επιλογής των και εφ’ όσον δεν αλλοιούται η πολεοδομική μορφή του οικισμού. Εις αμφοτέρας τας περιπτώσεις αι σχέσεις των συνιδιοκτητών θα διέπωνται υπό των περί ιδιοκτησίας κατ’ ορόφους διατάξεων. Δια των αυτών ως ανωτέρω αποφάσεων καθορίζονται οι επιβαλλόμενοι τεχνικοί όροι, η τήρησις των οποίων καθίσταται υποχρεωτική δια τους δικαιούχους της συνδρομής. Έννοια οικογενείας Άρθρ.5.-1.Ως οικογένεια δια την εφαρμογήν του παρόντος νοείται, το σύνολον των κατά τον χρόνον της θεομηνίας υπό την αυτήν στέγην μονίμως διαβιούντων εν οικιακή κοινωνία προσώπων, των συνδεομένων μετά του φερομένου ως αρχηγού οικογενείας δια γάμου ή συγγενικού βαθμού εξ αίματος, ή αγχιστείας μέχρι και του 4ου βαθμού ή εξ υιοθεσίας. 2.Μεμονωμένα άτομα δικαιούνται της κατά τας διατάξεις του παρόντος συνδρομής, εφ’ όσον κατά τον χρόνον της θεομηνίας διετήρουν αποδεδειγμένως ιδιαιτέραν και αυτοτελή οικιακήν εγκατάστασιν. 3.Εν περιπτώσει θανάτου του κατά τον χρόνον της θεομηνίας ιδιοκτήτου προ της ενάρξεως της λήψεως της στεγαστικής συνδρομής, ταύτην δικαιούνται οι κληρονόμοι ή κληροδόχοι τούτου οι συγκεντρούντες και τας λοιπάς προϋποθέσεις του παρόντος νόμου. Εφ’ όσον ο θάνατος επήλθε μετά την έναρξιν λήψεως της στεγαστικής συνδρομής, η καταβολή ταύτης συνεχίζεται εις τους κληρονόμους ή κληροδόχους αυτού επί τη υποβολή υπό τούτων σχετικής αιτήσεως, έστω και εάν ούτοι δεν τυγχάνουν δικαιούχοι κατά τας διατάξεις του παρόντος. Εν περιπτώσει επικαρπίας ή οικήσεως, δικαιούχος της συνδρομής είναι ο ψιλός κύριος και εν αρνήσει ή αμελεία τούτου, ο επικαρπωτής ή ο δικαιούχος της οικήσεως, χρεώσει και δια λογαριασμόν του ψιλού κυρίου.  35.Ε.ω.19 Σεισμόπληκτοι Διάφοροι   899 Συγκυριότης Άρθρ.6.-1.Επί συγκυριότητος η στεγαστική συνδρομή χορηγείται από κοινού εις τους εκ των συνιδιοκτητών πληρούντας και τας λοιπάς προϋποθέσεις του παρόντος Νόμου. Εφ’ όσον οι συνιδιοκτήται ούτοι απετελούν κατά τον χρόνον της θεομηνίας ιδίας οικογενείας, αναγνωρίζονται κεχωρισμένως δικαιούχοι λήψεως αυτοτελούς στεγαστικής συνδρομής. 2.Οι δικαιούχοι από κοινού συνδρομής, δύνανται επί τη αιτήσει των ν’ αναγνωρισθούν δικαιούχοι του αναλογούντος εις έκαστον τούτων τμήματος της συνδρομής, εφ’ όσον επιθυμούν να χρησιμοποιήσουν το ποσόν τούτο δια την ανέγερσιν υφ’ εκάστου αυτοτελούς νέας οικοδομής επί καταλλήλου ιδιοκτήτου οικοπέδου ή την αγοράν ετοίμης κατοικίας, υπό τας προϋποθέσεις των διατάξεων του παρόντος και επί παραχωρήσει υποθήκης δια το χορηγούμενον ποσόν επί του οικοπέδου και της οικοδομής. Χρησιμοποίησις συνδρομής επισκευής δι’ ανέγερσιν νέας κατοικίας Άρθρ.7.-Η παρεχομένη δι’ επισκευήν οικοδομής συνδρομή, τη αιτήσει του δικαιούχου, δύναται κατόπιν εγκρίσεως του Νομάρχου μετά γνώμην του Νομαρχιακού Συμβουλίου Κοινωνικών Υπηρεσιών, να χρησιμοποιήται δια την ανέγερσιν νέας οικοδομής επί καταλλήλου οικοπέδου αυτού, εμβαδού τουλάχιστον ίσου προς το εμβαδόν το προβλεπόμενον υπό των προδιαγραφών. Εν τη περιπτώσει ταύτη η συνδρομή χορηγείται εις τον δικαιούχον, εφ’ όσον ούτος δι’ ιδίων μέσων ανεγείρει την νέαν οικοδομήν μέχρι του σημείου ώστε δια της συνδρομής να δύναται ν’ αποπερατώση ταύτην. Αναγνώρισις δικαιούχων Άρθρ.8.-Οι δικαιούχοι της κατά τον παρόντα νόμον στεγαστικής συνδρομής αναγνωρίζονται, κατόπιν αιτήσεώς των συνοδευομένης υπό των νομίμων δικαιολογητικών και μετά προηγουμένην διενέργειαν των αναγκαίων ελέγχων και εξακριβώσεων, δι’ αποφάσεων του οικείου Νομάρχου. 2.Κατά των αποφάσεων τούτων, δύναται ν’ ασκηθή ένστασις υπό των ενδιαφερομένων ενώπιον του οικείου Νομαρχιακού Συμβουλίου Κοινωνικών Υπηρεσιών. 3.Δι’ αποφάσεως του Υπουργού Κοινωνικών Υπηρεσιών, εκδιδομένης μετά γνώμην της Συντονιστικής Επιτροπής, καθορίζονται τα υποβλητέα δικαιολογητικά, ως και αι προθεσμίαι, δια την υποβολήν αιτήσεων, δικαιολογητικών και ενστάσεων και πάσα ετέρα σχετική λεπτομέρεια. Τρόπος και χρόνος χορηγήσεως της συνδρομής Άρθρ.9.-1.Δια κοινών αποφάσεων των Υπουργών Κοινωνικών Υπηρεσιών και Δημοσίων Έργων, εκδιδομένων μετά γνώμην της Συντονιστικής Επιτροπής, καθορίζεται ο χρόνος και ο τρόπος της   διαθέσεως και καταβολής της συνδρομής εις τους δικαιούχους, τα της τμηματικής καταβολής ταύτης αναλόγως της προόδου των οικοδομικών εργασιών δι’ εκάστην ανεγειρομέμην ή επισκευαζομένην οικοδομήν, τα του ελέγχου και παρακολουθήσεως της εκτελουμένης εργασίας, τα διοικητικά μέτρα κατά των παραβατών, τα της κατεδαφίσεως των πληγεισών οικοδομών, ως και πάσαι αι λοιπαί αναγκαίαι λεπτομέρειαι. 2.Δι’ ομοίων αποφάσεων δύναται να καθορίζωνται προθεσμίαι δια την υπογραφήν των δανειακών συμβάσεων, την απόληψιν των δόσεων της συνδρομής και την έναρξιν και αποπεράτωσιν των οικοδομικών εργασιών. 3.Δικαιούχοι ανοικοδομούντες ή επισκευάζοντες δι’ ιδίων μέσων την πληγείσαν οικοδομήν των, συμφώνως προς τους όρους τους τιθεμένους υπό της Τεχνικής Υπηρεσιάς του Νομού, δεν στερούνται του δικαιώματος απολήψεως της ης δικαιούνται κατά τον παρόντα νόμον στεγαστικής συνδρομής κατά την σειράν προτεραιότητος. Δια την τοιαύτην ανοικοδόμησιν ή επισκευήν παρέχονται εις τους δικαιούχους τούτους αι φορολογικαί απαλλαγαί και αι λοιπαί ατέλειαι αι θεσπιζόμεναι δια του παρόντος. Χρέωσις συνδρομής – Υποθήκη Άρθρ.10.-1.Τα παραχωρούμενα ακίνητα χρεούνται εις την τρέχουσαν αξίαν αυτών. Δια τον προσδιορισμόν της αξίας των παραχωρουμένων οικημάτων υπολογίζονται η αξία του οικοπέδου ή του αναλογούντος τμήματος τούτου, το κόστος κατασκευής του οικήματος και αι δαπάναι συνδέσεως μετά των δικτύων υδρεύσεως, ηλεκτροφωτισμού και αποχετεύσεως. Το ποσόν τούτο δύναται να μειούται γενικώς κατά οικισμόν ή ομάδα οικισμών μέχρι 50%, δια εκάστοτε αποφάσεως του Υπουργού Κοινωνικών Υπηρεσιών εκδιδομένης μετά γνώμην της Συντονιστικής Επιτροπής. 2.Προς εξασφάλησιν των απαιτήσεων του Δημοσίου δια την χρεουμένην στεγαστικήν συνδρομήν, εγγράφεται υπέρ αυτού υποθήκη επί του κατά τας διατάξεις του παρόντος παραχωρουμένου ή δια δανείου ανεγειρομένου ή επισκευαζομένου ακινήτου. 3.Τίτλον προς εγγραφήν υποθήκης αποτελεί η πράξις μεταβιβάσεως της κατοικίας ή του οικοπέδου ή το συμβόλαιον συνάψεως του δανείου.  Προς απόδειξιν της κυριότητος, υπό δικαιούχου λή- ψεως δανείου κατά τον παρόντα νόμον, επί  του εις υποθήκην διδομένου ακινήτου του προς  ασφάλειαν του δανείου τουτου, εάν αντικειμενι- κώς καθίσταται αδύνατον να προσαγάγη πλήρεις  τιτλους ιδιοκτησίας ή πιστοποιητικά νομιμοποιή- σεώς του ως κληρονόμου, δια την περίπτωσιν  καθ’ ην επικαλείται τίτλον κτήσεως κληρονομίαν,  ασκεί η προσαγωγή παρ’ αυτού ενόρκου βεβαιώσεως  συντασσομένης  ατελώς  ενώπιον  του   Ειρηνο-   (Μετά την σελ. 284,06) Σελ. 284,07 Τεύχος 622-Σελ. 129 Σεισμόπληκτοι Διάφοροι 35.Ε.ω.19   900 δίκου, τριών μαρτύρων κατοίκων του οικισμού εν ω κείται το εις υποθήκην παραχωρούμενον ακίνητον, και αυτού του δικαιουχου, περί του ότι ο αιτών το δάνειον είναι κύριος και νομεύς του ακινήτου, όπερ δέον να περιγράφηται εν τη βεβαιώση ταύτη κατ’ είδος, αριθμόν δωματίων, έκτασιν, όρια και θέσιν, όσον οίον τε ακριβώς. Εάν το προσφερόμενον εις υποθήκην ακίνητον κείται εις οικισμόν ένθα δεν εδρεύει Ειρηνοδικείον, δύναται ο κριθείς δικαιούχος δανείου, αντί της κατά τ’ ανωτέρω ενόρκου βεβαιώσεως να προσαγάγη σχετικήν βεβαίωσιν του οικείου Δημάρχου, ή Προέδρου Κοινότητος, συντασσομένην ατελώς, υπογεγραμμένην και υπό του Εφημερίου της Ενορίας, εις την περιφέρειαν της οποίας κείται το εις υποθήκην παραχωρούμενον ακίνητον, ως υπεύθυνον δήλωσιν αυτού του ιδίου περί των ανωτέρω. Υποθήκη εγγραφομένη προς ασφάλειαν δανείου χορηγούμενου δυνάμει του παρόντος, επί ακινήτου του οφειλέτου, όστις προς απόδειξιν της κυριότητός του προσήγαγε τα ως άνω έγγραφα, είναι ισχυρά και έγκυρος κατά παντός τρίτου, ο δε ενυπόθηκος οφειλέτης εκ τοιούτου δανείου θεωρείται, έναντι του τυχόν αναγνωρισθησομένου δικαστικώς τρίτου κυρίου του ενυποθήκου ακινήτου, ως κακής πίστεως νομεύς, στερούμενος του δικαιώματος της αφαιρέσεως ενσωματωμένων υλικών ή της αποζημειώσεως δι’ οιασδήποτε δαπάνας αυτού. Εις την περίπτωσιν ταύτην το χορηγηθέν δάνειον μετά των τόκων αυτού οφείλεται παρά του αναγνωρισθέντος δικαστικώς κυρίου του ενυποθήκου ακινήτου εις ον ανήκει το ενυπόθηκον μετά των δια του δανείου γενομένων κτισμάτων, τεκμαιρομένου τούτου αμαχήτως ως καταστάντος πλουσιωτέρου κατά το ποσόν εις ο ανέρχεται το δάνειον μετά των τόκων αυτού. Ο τυχόν αναγνωρισθείς δικαστικώς τρίτος κύριος του ενυποθήκου, υπόκειται εις την εμπράγματον αγωγήν του δανειστού. 4.Η σχετική δανειακή σύμβασις καταρτίζεται δι’ ιδιωτικού εγγράφου. Δια την κατάρτησιν ταύτης και την αποδοχήν απασών των εκ της λήψεως της συνδρομής υποχρεώσεων, επί οικοπέδων μεν προικώων δεν απαιτείται η τήρησις των διατυπώσεων του άρθρ. 1417 Α.Κ., επί οικοπέδων δε, ανηκόντων εις πρόσωπα τελούντα υπό, πατρικήν εξουσίαν, επιτοπίαν ή κηδεμονίαν, δεν απαιτείται ομοίως η τήρησις των διατυπώσεων των άρθρ. 1512, 1647, 1700 και 1672 Α.Κ. Επί επικαρπίας κατά την παρ. 3 του άρθρ. 5 του παρόντος, η πληρωμή των τοκοχρεωλυτικών δόσεων βαρύνει αποκλειστικώς τον ψιλόν κύριον, πλην ο επικαρπωτής μετέχει εις την πληρωμήν των δόσεων, αίτινες καθίστανται διαρκούσης της επικαρπίας, ληξιπρόθεσμοι, συμμέτρως κατά την καθοριζομένην εν άρθρ. 15 του Ν.Δ. 118/1973 «περί Κώδικος φορολογίας κληρονομικών, δωρεών, προικών και κερδών εκ λαχείων», σχέσιν αξίας της επικαρπίας προς την της πλήρους κυριότητος.  Σελ. 284,08 Τεύχος 622-Σελ. 130 5.Υφισταμένης υποθήκης πάσα απαλλοτρίωσις του ακινήτου είναι άκυρος, επιτρεπομένης μόνον της μεταβιβάσεως λόγω προικός υπέρ κατιόντων ή αδελφών. 6.Εάν το εφ’ ου πρόκειται να ενσωματωθή η στεγαστική συνδρομή ακίνητον ανήκει ουχί εις τον αρχηγόν της αναγνωρισθείσης δικαιούχου οικογενείας αλλά εις μέλος ταύτης, δια την χορήγησιν της συνδρομής απαιτείται η προσυπογραφή του δανειακού συμβολαίου και υπό του έχοντος την κυριότητα μέλους. Υποχρεώσεις Δικαιούχων – Κυρώσεις παραβατών Άρθρ.11.-1.Οι λαμβάνοντες την συνδρομήν δικαιούχοι, υποχρεούνται, όπως χρησιμοποιήσουν ταύτην αποκλειστικώς εντός της τασσομένης προθεσμίας δια την υπ’ ευθύνη των ανέγερσιν ή επισκευήν της δι’ ην χορηγείται αύτη οικοδομής. 2.Τα του ελέγχου δια την εφαρμογήν της προηγουμένης παραγράφου ρυθμίζονται δια κοινών αποφάσεων των Υπουργών Κοινωνικών Υπηρεσιών και Δημοσίων Έργων, εκδιδομένων μετά γνώμην της Συντονιστικής Επιτροπής. 3.Οι παραβάται των διατάξεων της παρ. 1 του παρόντος κηρύσσονται έκπτωτοι, του περαιτέρω προς συνδρομήν δικαιώματος δι’ αποφάσεως του οικείου Νομάρχου, το δε καταβληθέν ποσόν εις χρήμα μετά της αξίας των τυχόν χορηγηθέντων οικοδομικών υλικών, βεβαιούται εις το Δημόσιον Ταμείον και εισπράττεται ως δημόσιον έσοδον.   35.Ε.ω.19 Σεισμόπληκτοι Διάφοροι   901 Απόκτησις εκτάσεων Άρθρ.12.1-.Δια την εκτέλεσιν των βάσει του παρόντος νόμου εγκρινομένων προγραμμάτων, χαρακτηριζομένων δυνάμει του νόμου τούτου ως αφορώντων εις σκοπόν δημοσίας ωφελείας, επιτρέπεται η κατά τας κειμένας διατάξεις αναγκαστική απαλλοτρίωσις των αναγκαιουσών εκτάσεων υπέρ του Δημοσίου και δαπάναις τούτου ή η υπ’ αυτού αγορά τούτων, κατόπιν γνώμης της Συντονιστικής Επιτροπής. Το δια την αγοράν καταβλητέον τίμημα ορίζεται βάσει εκτιμητικής εκθέσεως, καταρτιζομένης υπό επιτροπής, αποτελουμένης εξ ενός Πρωτοδίκου, ως Προέδρου, του αρμοδίου Οικονομικού Εφόρου και των Προϊσταμένων των Δ/νσεων Τεχνικών Υπηρεσιών και Κοινωνικών Υπηρεσιών του Νομού ή των αναπληρωτών τούτων, συγκροτουμένης δι’ αποφάσεως του Νομάρχου, αποφαινομένης άμα και επί της καταλληλότητος της προς αγοράν εκτάσεως. Επερχομένης συμφωνίας επί του ορισθέντος τιμήματος της προς αγοράν εκτάσεως, αύτη εγκρίνεται δια πράξεως των Υπουργών Οικονομικών, Κοινωνικών Υπηρεσιών και Δημοσίων Έργων, το δε Δημόσιον εκπροσωπείται κατά την σύναψιν της συμβάσεως αγοράς υπό του αρμοδίου Οικονομικού Εφόρου. 2.Δια κοινών αποφάσεων των Υπουργών Οικονομικών, Κοινωνικών Υπηρεσιών και Δημοσίων Έργων, εκδιδομένων μετά γνώμην της Συντονιστικής Επιτροπής, δύναται προς εξυπηρέτησιν του σκοπού του παρόντος Νόμου να διατίθενται ακίνητα ανήκοντα εις το Δημόσιον κατά παρέκκλισιν από πάσης γενικής ή ειδικής διατάξεως ουσιαστικού ή διαδικαστικού περιεχομένου, διεπούσης, την διάθεσιν των ακινήτων τούτων. Δι’ ομοίων αποφάσεων επιτρέπεται να καθορίζωνται και τυχόν όροι και προϋποθέσεις δια την τοιαύτην διάθεσιν. 3.Ωσαύτως Δήμοι, Κοινότητες και γενικώς Νομικά Πρόσωπα Δημοσίου ή Ιδιωτικού Δικαίου, δύνανται, κατά παρέκκλισιν των καταστατικών των διατάξεων, να παραχωρούν εις το Υπουργείον Κοινωνικών Υπηρεσιών δωρεάν εκτάσεις των. 4.Ιδιοκτήται οικημάτων κειμένων εντός των απαλλοτριουμένων εκτάσεων, εφ’ όσον διέμενον εις ταύτα κατά τον χρόνον της απαλλοτριώσεως και στερούνται ετέρας ιδιοκτήτου κατοικίας εν τω οικισμώ, δύναται να εντάσσωνται εις τα βάσει των διατάξεων του παρόντος εφαρμοζόμενα προγράμματα, δι’ ητιολογημένης αποφάσεως του Νομάρχου, εκδιδομένης μετά γνώμην του Νομαρχιακού Συμβουλίου Κοινωνικών Υπηρεσιών. Έργα υποδομής Άρθρ.13.-Αι δαπάναι εκτελέσεως στοιχειωδών έργων υδρεύσεως, αποχετεύσεως, ηλεκτροφωτισμού και υποδομής εν γένει, ως και διαμορφώσεως οδών, πλατειών και λοιπών απολύτως αναγκαίων έργων γενικής εξυπηρετήσεως εις νεοδημιουργουμένους ή υφισταμένους θεομηνιοπλήκτους οικισμούς, βαρύνουν τας πιστώσεις των δια του παρόντος εφαρμοζομένων προγραμμάτων. Πιστώσεις Άρθρ.14.-1.Αι δια την αντιμετώπισιν των εν γένει δαπανών του προγράμματος βάσει του παρόντος απαιτούμεναι πιστώσεις, διατίθενται εκ του Προϋπολογισμού Δημ. Επενδύσεων, εκ του τακτικού Προϋπολογισμού ή και εξ άλλων πόρων, εγγράφονται δε εις τον προϋπολογισμόν του Υπουργείου Κοινωνικών Υπηρεσιών. Ωσαύτως δύναται να προέρχωνται εκ χρηματοδοτήσεων της Τραπέζης της Ελλάδος εκ των παρ’ αυτή κατατεθειμένων διαθεσίμων κεφαλαίων. 2.Δια κοινών αποφάσεων των Υπουργών Οικονομικών και Κοινωνικών Υπηρεσιών, εκδιδομένων μετά γνώμην της Συντονιστικής Επιτροπής, ανατίθεται η διαχείρισις των πόρων του προγράμματος, εξαιρέσει των χρηματοδοτήσεων της Τραπέζης της Ελλάδος, και πληρωμή τούτων εις Τράπεζαν ή Οργανισμόν ή Δημοσίαν Υπηρεσίαν μέσω του υπό του άρθρ. 11 του υπ’ αριθ. 775/1964 Β.Δ. «περί κωδικοποιήσεως διατάξεων περί Λαϊκής Κατοικίας» προβλεπομένου λογαριασμού. Αι δαπάναι αι βαρύνουσαι τας πιστώσεις εφαρμογής του προγράμματος τούτου, εις οιονδήποτε οικονομικόν έτος και αν ανάγωνται, αποτελούν έξοδα του οικονομικού έτους καθ’ ο εκδίδονται τα σχετικά εντάλματα. Δια την εκτέλεσιν προγραμμάτων αυτοστεγάσεως, χρηματοδοτουμένων εξ ειδικών χρηματοδοτήσεων της Τραπέζης της Ελλάδος, εφαρμόζονται αι διατάξεις του άρθρ. 8 του Ν.Δ.1138/1972 «περί αναπροσαρμογής και βελτιώσεως στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας». Εκτέλεσις έργων και προμηθειών Άρθρ.15.-Προς εκπλήρωσιν του βάσει των διατάξεων του παρόντος, επιδιωκομένου σκοπού κατά την εκτέλεσιν των απαιτουμένων έργων, προμηθειών, μεταφορών υλικών και άλλων εφοδίων, μισθώσεως ακινήτων, μεταφορικών μέσων και μηχανημάτων, ως και δια την ανάθεσιν εκπονήσεως σχετικών μελετών, δεν έχουν εφαρμογήν αι διατάξεις των, περί εκτελέσεως των δημοσίων έργων, κρατικών προμηθειών, εκμισθώσεως και μισθώσεως εν γένει σχετικών νόμων, ουδ’ εφαρμόζονται οιοιδήποτε περιορισμοί ή διατυπώσεις προβλεπόμενοι υπό της κειμένης νομοθεσίας. Ο τρόπος εκτελέσεως τούτων καθορίζεται δια κοινών αποφάσεων των Υπουργών Οικονομικών, Κοινωνικών Υπηρεσιών και Δημοσίων Έργων, εκδιδομένων μετά γνώμην της Συντονιστικής Επιτροπής. Φορολογικαί απαλλαγαί και ατέλειαι Άρθρ.16.-1.Αι υπό των κατά τον παρόντα νόμον  δικαιούχων     στεγάσεως    συναπτόμεναι   συμβά-    (Μετά την σελ. 284,08) σελ. 284,09 Τεύχος 622 – Σελ. 131 Σεισμόπληκτοι Διάφοροι 35.Ε.ω.19   902 σεις μεταβιβάσεως ακινήτων, η μεταγραφή αυτών, η παροχή ενυποθήκων δανείων, η εξόφλησις των δόσεων τούτων, των εξ αυτών απορρεόντων τόκων, η εγγραφή και εξάλειψις της προς ασφάλισιν αυτών υποθήκης, ως και η έκδοσις των οικοδομικών αδειών, απαλλάσσονται παντός φόρου, τέλους, τέλους χαρτοσήμου, δικαιώματος, κρατήσεως ή εισφοράς εν γένει υπέρ του Δημοσίου ή τρίτου. Αι ανωτέρω απαλλαγαί δεν δύνανται να υπερβαίνουν τα υπό των διατάξεων του άρθρ. 3 του Ν.Δ.3783/1957 «περί στέγης των δημοσίων πολιτικών υπαλλήλων» ως ισχύει νυν, προβλεπόμενα ανώτατα όρια. 2.Τα δια τας ως άνω συμβάσεις και συμβόλαια δικαιώματα των συμβολαιογράφων και των αμίσθων υποθηκοφυλάκων περιορίζονται εις το έν τρίτον των εκάστοτε ισχυόντων. Αι αμοιβαί των δικηγόρων, δια τας παρεχομένας υπ’ αυτών πάσης φύσεως υπηρεσίας εν σχέσει με την συνομολόγησιν δανείων χορηγουμένων κατά τας διατάξεις του παρόντος, καθορίζονται δι’ αποφάσεως του Υπουργού της Δικαιοσύνης. Άπασαι αι διοικητικαί και δικαστικαί ενέργειαι και διαδικασίαι, αι προβλεπόμεναι δια την παροχήν κρατικής στεγαστικής συνδρομής βάσει των δια του παρόντος εφαρμοζομένων προγραμμάτων στεγάσεως ενεργούνται ατελώς. Προσωπικόν Άρθρ.17.-1.Επιτρέπεται, δια την εκπλήρωσιν του δια των διατάξεων του παρόντος επιδιωκομένου σκοπού, η πρόσληψις δια χρονικόν διάστημα κατ’ ανώτατον όριον 3 ετών εκτάκτου επί συμβάσει εργασίας ιδιωτικού δικαίου τεχνικού, διοικητικού και εργατοτεχνικού προσωπικού, ως και κοινωνικών λειτουργών. Δια κοινών αποφάσεων των Υπουργών Οικονομικών, Κοινωνικών Υπηρεσιών και Δημοσίων Έργων, εκδιδομένων μετά γνώμην της Συντονιστικής Επιτροπής, καθορίζονται ο αριθμός και αι ειδικότητες του προσληφθησομένου προσωπικού, η διάρκεια της συμβάσεως, ως και η αμοιβή αυτών. Δι’ ομοίων αποφάσεων ενεργείται η πρόσληψις του προσωπικού. 2.Ωσαύτως δια κοινών αποφάσεων των Υπουργών Οικονομικών, Κοινωνικών Υπηρεσιών και Δημοσίων Έργών, μετά γνώμην της Συντονιστικής Επιτροπής, δύναται να ορίζωνται δια τους οργανικώς ή εν αποσπάσει υπηρετούντας τακτικούς ή εκτάκτους υπαλλήλους των αρμοδίων με την εφαρμογήν του προγράμματος στεγάσεως Κεντρικών και  Περιφερειακών Υπηρεσιών των Υπουργείων  Κοινωνικών Υπηρεσιών και Δημοσίων Έργων, πρόσθετον επίδομα ή αμοιβή καθ’ υπερωρίαν  εργασίας, ως και αι αποζημιώσεις των  Σελ. 284,10 Τεύχος 622 – Σελ. 132  μελών, εισηγητών και γραμματέων των δια του παρόντος συνιστωμένων επιτροπών. Δια των αυτών αποφάσεων καθορίζεται η κίνησις εκτός έδρας δι’ εκτέλεσιν υπηρεσίας του προσωπικού του ασχολουμένου με την εφαρμογήν, τον έλεγχον και την εποπτείαν των δια του παρόντος εφαρμοζομένων προγραμμάτων, κατά παρέκκλισιν των ισχυουσών σχετικών διατάξεων περί ορίου ημερών κινήσεως μηνιαίως εκτός έδρας, ως και η δαπάνη εκ της χρησιμοποιήσεως ιδιοκτήτων μεταφορικών μέσων. Σύστασις προσωρινών Ειδικών Υπηρεσιών Άρθρ.18.-1.Δια Π.Δ/των, εκδιδομένων τη προτάσει των Υπουργών Κοινωνικών Υπηρεσιών και Δημοσίων Έργων, δύναται να συνιστώνται προσωριναί Ειδικαί Υπηρεσίαι Αποκαταστάσεως σεισμοπλήκτων κατά περιοχήν Νομού ή κατά περιοχάς πλειόνων Νομών και να ορίζηται:α)Η διάρθρωσις, ο εξοπλισμός και η εν γένει λειτουργία τούτων και β)η εν γένει αρμοδιότης των Υπηρεσιών, ως και τα καθήκοντα και δικαιώματα των προϊσταμένων αυτών. 2.Εις τα Νομαρχιακά Συμβούλια Κοινωνικών Υπηρεσιών των Νομών, εις ους συνιστώνται αι κατά την προηγουμένην παράγραφον Ειδικαί Υπηρεσίαι, μετέχουν ως Εισηγηταί οι προϊστάμενοι των Υπηρεσιών τούτων. Μεταβίβασις αρμοδιοτήτων Άρθρ.19.-1.Αι υπό του παρόντος προβλεπόμεναι αρμοδιότητες των Υπουργών Κοινωνικών Υπηρεσιών και Δημοσίων Έργων δύναται δι’ αποφάσεώς των να μεταβιβάζωνται εις τους Νομάρχας ή εις όργανα των αρμοδίων Κεντρικών και Περιφερειακών Υπηρεσιών. 2.Αι βάσει του παρόντος εκδιδόμεναι αποφάσεις, πλην των αναφερομένων εις την κήρυξιν απαλλοτριώσεων, δεν χρήζουν δημοσιεύσεως δια της Εφημερίδος της Κυβερνήσεως. 35.Ε.ω.19 Σεισμόπληκτοι Διάφοροι   903 Ρύθμισις ανακυπτόντων θεμάτων Άρθρ.20.-1.Αι αναγκαιούσαι λεπτομέρειαι δια την εφαρμογήν των δια του παρόντος, εκτελουμένων προγραμμάτων, ρυθμίζονται δι’ αποφάσεως του αρμοδίου καθ’ ύλην Υπουργού Κοινωνικών Υπηρεσιών και Δημοσίων Έργων, εκδιδομένης μετά γνώμην της Συντονιστικής Επιτροπής. 2.Επί θεμάτων μη ρυθμιζομένων υπό των διατάξεων του παρόντος, εφαρμόζονται συμπληρωματικώς αι διατάξεις του Β.Δ. 775/64 «περί λαϊκής κατοικίας», του Β.Δ.460/65 «περί αποκαταστάσεως σεισμοπλήκτων Μαρτίου-Απριλίου 1965», ως και αι τοιαύται του Ν.Δ.1138/72. 3.Δια την ανέγερσιν κοινοχρήστων αποθηκών υπό Κρατικών Υπηρεσιών, Δήμων και Κοινοτήτων, Νομικών Προσώπων Δημοσίου Δικαίου ή υπό Συνεταιρισμών και Τραπεζών εις περιοχάς σεισμοπλήκτων οικισμών του παρόντος νόμου, απαιτείται δια την ανέγερσιν τούτων οικόπεδον εκτάσεως τουλάχιστον εκ δύο στρεμμάτων. Επέκτασις διατάξεων Άρθρ.21.-Δια Π.Δ/τος εκδιδομένου προτάσει των Υπουργών Οικονομικών, Κοινωνικών Υπηρεσιών και Δημοσίων Έργων, επιτρέπεται όπως αι διατάξεις του παρόντος τίθενται εις εφαρμογήν και επί οικισμών πληγέντων ή πληττομένων εκ θεομηνιών, κατ’ άλλας χρονικάς περιόδους. Άρθρ.22.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.